|  |  |  |
| --- | --- | --- |
| **COMISIA****NAŢIONALĂ DE INTEGRITATE** **A REPUBLICII MOLDOVA** |  | **НАЦИОНАЛЬНАЯ****АНТИКОРРУПЦИОННАЯ КОМИССИЯ****РЕСПУБЛИКИ МОЛДОВА** |

MD-2068, mun. Chişinău, str. Alecu Russo,1

Tel.(373 22) 820 601, fax (373 22) 820 602, [www.cni.md](http://www.cni.md), e-mail:info@cni.md

**ACT DE CONSTATARE**

**Nr. 03 / 187**

mun. Chișinău  19 mai 2016

Comisia Națională de Integritate în componența membrilor: Anatolie Donciu – Președinte, Victor Strătilă – Vicepreședinte, Leonid Morari, Dumitru Prijmireanu, Vera Lupu, examinînd rezultatele controlului *privind eventuala încălcare a regimului juridic al declarării veniturilor și proprietății pentru anul 2014*, admisă de către **dl. Grigoriev Aurel, procuror în Procuratura raionului Dondușeni, IDNP 0982705118887,** adoptă prezentul act de constatare.

În conformitate cu prevederile pct. a), art. 4 al Legii nr. 180 din 19.12.2011 *cu privire la Comisia Națională de Integritate* și alin. (1), art. 11 al Legii nr. 1264 din 19.07.2002 *privind declararea şi controlul veniturilor şi al proprietății persoanelor cu funcții de demnitate publică, judecătorilor, procurorilor, funcționarilor publici şi a unor persoane cu funcție de conducere*, a fost efectuată verificarea prealabilă a declarațiilor de interese personale și cu privire la venituri și proprietate pentru anul 2014, depuse pe propria răspundere de dl. Grigoriev Aurel, fiind stabilită o eventuală încălcare a regimului juridic al declarării veniturilor și proprietății pentru anul 2014, exprimată prin nedeclararea unui autoturism, 100% cota-parte deținută de soția sa în capitalul social a unei societăți comerciale și a activelor financiare.

Întru elucidarea aspectului menționat, Comisia a dispus inițierea controlului privind eventuala încălcare a regimului juridic al declarării veniturilor și proprietății pentru anul 2014, în privința dlui Grigoriev Aurel, aprobînd în acest sens procesul verbal nr. 03/75 din 11.03.2016.

Sub aspect procedural, conformîndu-se prevederilor pct. 44 al Regulamentului Comisiei Naționale de Integritate, aprobat prin Legea nr. 180 din 19.12.2011, Comisia a informat dl. Grigoriev Aurel, prin scrisoarea nr. 03/621 din 12.03.2016, despre inițierea procedurii de control, concomitent fiindu-i explicate drepturile conform pct. 48 al Regulamentului menționat.

De menționat, că dl. Grigoriev Aurel a prezentat explicațiile necesare efectuării controlului.

În temeiul pct. 46 al Regulamentului menționat, Comisia a solicitat autorităților competente informațiile și documentele necesare pentru realizarea controlului.

*Examinarea documentelor prezentate Comisiei în cadrul controlului atestă următoarele:*

Conform Ordinului Procurorului General nr. 841-p din 15.09.2010 dl. Grigoriev Aurel a fost numit în funcția de procuror în Procuratura raionului Dondușeni.

Prin urmare, dl. Grigoriev Aurel, este *subiect al declarării veniturilor și proprietății*, conform prevederilor art. 3 lit. a) al Legii nr. 1264 din 19.07.2002 *privind declararea și controlul veniturilor și proprietății persoanelor cu funcții de demnitate publică, judecătorilor, procurorilor, funcționarilor publici și a unor persoane cu funcție de conducere*, fiind procuror, căruia i se aplică dispozițiile Legii nr. 199 din 16.07.2010 *cu privire la statutul persoanelor cu funcții de demnitate publică* și Legii nr. 294 din 25.12.2008 *cu privire la Procuratură*.

Declarațiile de interese personale și cu privire la venituri și proprietate pentru anul 2014, au fost depuse de dl. Grigoriev Aurel la 19.03.2015.

 În declarația cu privire la venituri și proprietate pentru anul 2014, dl. Grigoriev Aurel a declarat pe propria răspundere că împreună cu soția Grigoriev Gulnara și copilul minor Grigoriev Cătălina, au realizat următoarele venituri pentru anul 2014 și dețin următoarele proprietăți la momentul declarării :

 **La capitolul I. ”Venituri”:**

 **La pct. 1.** ,,*Venitul obținut la locul de muncă de bază*”:

|  |  |  |  |
| --- | --- | --- | --- |
| ***Cine a realizat venitul*** | ***Sursa venitului*** | ***Serviciul prestat/obiectul generator de venit*** | ***Venitul încasat*** |
| * 1. Titular

Grigoriev Aurel | Procuratura Dondușeni | salariu | 82 639,09 lei |

Baza de date a Inspectoratului Fiscal, disponibilă CNI, prezintă informații despre primirea de către Grigoriev Aurel a salariului pentru anul 2014 de la Procuratura raionului Dondușeni în mărime de 82 639.09 lei și nu prezintă informații despre venituri primite de soția Grigoriev Gulnara și fiica Grigoriev Cătălina.

La acest capitol nu au fost stabilite divergențe.

**La capitolul II. Bunuri Imobile:**

**La pct. 1.***„Terenuri”,* dl. Grigoriev Aurel nu a declarat informații.

**La pct. 2.** *„Clădiri”,* dl. Grigoriev Aurel a declarat :

|  |  |  |  |  |  |  |  |
| --- | --- | --- | --- | --- | --- | --- | --- |
| Adresa | Categoria\* | Anul dobîndirii | Suprafața | Cota-parte | Valoare cadastrală | Actul care certifică proveniența proprietatea | Titular |
| Or. Dondușeni, str. 31 August 2, ap. 26 | 1 | 06.07.1999 | 67,4 | 1 | 48 827 lei | Contract de schimb din 06.07.1999 | Grigoriev Aurel |
| Or. Dondușeni, str. 31 August f/n | 5 | 10.09.2014 | 29,8 | 1 | 15 157 lei | Hotărîrea Judecătoriei Dondușeni din 10.09.2014 | Grigoriev Gulnara |

Baza de date „Cadastru”, disponibilă CNI, precum și Agenția Relații Funciare și Cadastru prin scrisoarea nr. 36/01-06/763 din 15.04.2016, prezintă informații, despre aflarea în proprietatea soților Grigoriev Aurel și Grigoriev Gulnara, a următoarelor bunuri imobile :

**1.**nr. cadastral 3401114.144.01.026, încăpere loativă, situată or. Dondușeni, str. 31 August 1989, 2 ap. 26, suprafața de 67,4 m.p., cota-parte 1,0, valoarea cadastrală în mărime de 48 827 lei, temeiul înscrierii – contract de schimb din 06.07.1999, titular Grigoriev Aurel;

**2.**nr. cadastral 3401114.227.01.020, încăpere nelocativă, situată or. Dondușeni, str. 31 August 1989, 2/3, suprafața de 29.8 m.p., cota-parte 1,0, valoarea cadastrală în mărime de 15 157 lei, modul de dobîndire – Hotărîrea Judecătoriei nr. 2-673/2014, titulari Grigoriev Aurel și Grigoriev Gulnara.

Prin urmare, la acest capitol nu au fost stabilite divergențe.

 **La capitolul III. Bunuri mobile,** dl. Grigoriev Aurel a declarat :

|  |  |  |  |  |  |  |  |
| --- | --- | --- | --- | --- | --- | --- | --- |
| Tipul, modelul | Anul de fabricație | Modul de dobîndire | Anul dobîndirii | Valoarea (în lei), conform documentului care certifică proveniența proprietății | Locul înregistrării | Nr. de înregistrare | Titular |
| Nissan Note | 2008 | Contract de leasing | 2008 | 171 647 lei | Dondușeni | DNXX888 | Grigoriev Aurel |

Baza de date ”Acces”, disponibilă CNI, indică aflarea în posesia dlui Grigoriev Aurel a următoarelor bunuri mobile:

 1.Autoturismul de model „Nissan Note”, anul fabricării 2008, cu n/î „DNXX888”, aflat în proprietatea dlui Grigoriev Aurel din 21.12.2010;

 2.Autoturismul de model „Citroen Visa 17D”, anul fabricării 1987, cu n/î „EDAK727”, aflat în proprietatea dlui Grigoriev Aurel din 07.06.1999.

 Referitor la omisiunile admise la acest capitol dl. Grigoriev Aurel a explicat: *„Din anul 1997 pînă în anul 2001 a avut în proprietate un autoturism de model Citroen-Viza 17 D, anul fabricației 1987, care în anul 2001 a fost înstrăinat fără a perfecta actele, însă a fost eliberată o procură cu dreptul de remandatare a automobilului menționat unei Întreprinderi individuale din or. Lipcani, r-l Briceni. Din ce motiv cumpărătorul nu a perfectat actele nu cunoaște, însă faptul înstrăinării automobilului dat poate fi verificat în baza de date a organelor fiscale, unde este fixat că dumnealui am achitat impozitul pe venit la sursa de plată. La contactarea întreprinderii date nu a răspuns nimeni la telefon și nu cunoaște faptul din ce motive nu au fost perfectate actele pe automobil.”.*

 Astfel, la acest capitol dl. Grigoriev Aurel nu a declarat autoturismul de model „Citroen Visa 17D”, aflat în proprietatea sa din 07.06.1999.

 **La capitolul IV ”Active financiare”**, dl. Grigoriev Aurel nu a declarat informații.

 Băncile licențiate în Republica Moldova, drept răspuns la demersul CNI nr. 03/759 din 29.03.2016, au prezentat informații despre deținerea de către soții Grigoriev Aurel și Grigoriev Gulnara la 19.03.2015 a următoarele conturi bancare :

***Dl. Grigoriev Aurel :***

**1.Cont de card salarial**, nr. **407343XXXXXX1548**, în valută MDL, la ,,**Banca de Economii**” S.A., *(scrisoarea cu nr. 17-09/149/968 din 13.04.2016)*, deschis la 09.01.2012, sold la 01.01.2014 în mărime de 468.45 lei, sold la 31.12.2014 în mărime de 43.96 lei, rulaj total pentru perioada de 01.01.2014-31.12.2014 în mărime de **58 174.83 lei**.

**2.Cont de card**, nr. **2259936484**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/150 din 12.04.2016*), deschis la 27.07.2007, sold la 01.01.2014, 31.12.2014, 19.03.2015 în mărime de 10.17 lei, rulaj total pentru perioada de 01.01.2014-31.12.2014 în mărime de **0.00 lei.**

**3.Cont de card**, nr. **22591311318**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/150 din 12.04.2016*), deschis la 20.01.2009, sold la 01.01.2014, 31.12.2014, 19.03.2015 în mărime de 7.42 lei, rulaj total pentru perioada de 01.01.2014-31.12.2014 în mărime de **0.00 lei.**

 ***Dna Grigoriev Gulnara :***

**1.Cont curent**, nr. **75/808**, în valută MDL, la ,,**Banca de Economii**” S.A., *(scrisoarea cu nr. 17-09/149/968 din 13.04.2016)*, deschis la 06.11.1991, sold la 01.01.2014, 31.12.2014 și 19.03.2015 în mărime de 4.90 lei, rulaj total pentru perioada de 01.01.2014-31.12.2014 în mărime de **0.00 lei**.

**2.Cont de card**, nr. **2259927227**, în valută MDL, la BC ,,**Moldova Agroindbank**” S.A.,(*scrisoarea cu nr. 29110/150 din 12.04.2016*), deschis la 17.07.2007, sold la 01.01.2014, 31.12.2014, 19.03.2015 în mărime de 10.52 lei, rulaj total pentru perioada de 01.01.2014-31.12.2014 în mărime de **0.00 lei.**

**3.Cont de card**, nr. **22591815961**, în valută USD, la BC ,,**Moldova Agroindbank**” S.A.,(*scrisoarea cu nr. 29110/150 din 12.04.2016*), deschis la 16.01.2012 cu soldul inițial în mărime de 650 dolari, sold la 01.01.2014 în mărime de 2 638.15 dolari, sold la 31.12.2014 și 19.03.2015 în mărime de 33.59 dolari, rulaj total pentru perioada de 01.01.2014-31.12.2014 în mărime de **0.00 dolari.**

 Conform scrisorilor participanților profesioniști care dețin informația, privind deținătorii de valori mobiliare din Republica Moldova, drept răspuns la demersul CNI nr. 03/760 din 29.03.2016, soții Grigoriev Aurel și Grigoriev Gulnara, nu au dezvăluit activitate de participant pe piața financiară nebancară.

La acest capitol, dl. Grigoriev Aurel a explicat următoarele : *„Referitor la contul de card de la „Banca de Economii” SA, deschis la 09.01.2012 cu rulajul pentru anul 2014 de 58174,83 lei poate comunica că este contul cardului de salariu pe cînd Procuratura Generală era deservită de Banca de Economii, privind remunerarea muncii. Suma dată a fost declarată în declarația cu privire la venituri și proprietăți pentru anul 2014 ca salariu de funcție. La momentul intrării ultimei în proces de lichidare angajații procuraturii au trecut să fie deserviți de „Moldova-Agroindbank” SA. Contul dat nu a fost închis deoarece la adresarea la filiala din Dondușeni a Băncii de Economii i s-a comunicat că ei nu pot închide acest cont, deoarece sînt în proces de lichidare. Tote conturile au fost trecute la Finkcombank SA, care sunt concentrate într-un cont unic. Contul de card ”Moldova-Agoindbank” SA, deschis la 27.07.2007 este contul de salariu pe cînd deținea funcția de jurist în IFS pe raionul Dondușeni, care la moment este închis din informația prezentată de filiala Dondușeni a „Moldova-Agroindbank”. De către bancă nu a fost informat că există un așa cont de card. Contul de card de la „Moldova-Agroindbank” deschis la 20.01.2009 este contul cardului de salariu din momentul începerii activității în organele procuraturii, deoarece la acel moment Procuratura Generală era deservită de către „Moldova-Agroindbsnk” SA. La expirarea cardurilor de salariu în anul 2012 Procuratura Generala a trecut să fie deservită de către Banca de Economii. Dar cardurile de salariu deținute la Moldova-Agroindbang erau expirate, iar banca nu a informat că trebuie să depună cerere pentru a închide aceste conturi. La moment contul de card respectiv este închis la cererea dumnealui depusă la filiala Dondușeni a Moldova-Agroindbank. Contul curent de la Banca de Economii, titular Grigoriev Gulnara deschis la 06.11.1991, este un cont care a fost deschis de soția sa, care la moment nu sunt surse financiare pe el și nici nu s-au folosit de el. Contul de card de la Moldova-Agroindbank deschis la 17.07.2007, titular Grigoriev Gulnara este contul cardului de salariu a soției pe cînd activa în calitate de profesoară de fizică în liceul teoretic „A. Mateevici” din or. Dondușeni. Cardul este expirat, însă banca nu a informat că trebuie personal să se adreseze titularul ca să închidă contul, așa ca și în cazurile cu conturile de card de salariu deținute de dumnealui. Contul de card la „Moldova-Agroindbank” SA, deschis la 16.01.2012, titular Grigoriev Gulnara este un cont de card valutar deschis pentru a putea perfecta viza în Romania, deoarece la acel moment era necesar de dovedit existența a surselor financiare pentru zilele pentru care se acordă viza, fiindcă plecau foarte des în Romania în vizită la fratele său, apoi la fiu din anul 2008. În anul 2014 rulajul este de 2604 dolar deoarece soția sa Grigoriev Gulnara a fost nevoită să plece cu fiul în Spania, iar pentru a perfecta viza pe numărul de zile era necesar anume această sumă, care a fost împrumutată de la fratele său. După perfectarea vizei, suma data a fost extrasă de pe contul de card și anume din aceste considerente nu a fost introdusă în declarația pe venit, deoarece nu este un venit.”.*

 Prin urmare, dl. Grigoriev Aurel nu a declarat 6 conturi bancare, dintre care 1 cont salarial și 5 conturi cu rulajul nul pentru perioada de 01.01.2014-31.12.2014.

 **La capitolul V. ,,Cota-parte în capitalul social al societăților comerciale”,** dl. Grigoriev Aurel nu a declarat informații.

 Camera Înregistrării de Stat prin răspunsul nr. 05/1059/3 din 12.04.2016, comunică că soția Grigoriev Gulnara deține cota-parte în valoare de 100%, cu echivalentul în bani 5 400 lei, în capitalul social al SRL „Societatea Comercială STARGRIG”, înregistrată la 05.06.2007, totodată fiind și administrator.

 Bazele de date a Inspectoratului Fiscal și a Casei Naționale de Asigurări Sociale, nu prezintă informații despre venituri obținute pentru anul 2014 de dna Grigoriev Gulnara și SRL „Societatea Comercială STARGRIG”.

La acest capitol dl. Grigoriev Aurel a explicat :*„Nu a fost indicată cota de 100 % a soției în întreprinderea SRL „Stargrig”, deoarece din explicațiile pe care le-a primit privind modul de completarea a declarației cu privire la venituri și proprietăți i s-a explicat că trebuie să declare numai cota-parte deținută de dumnealui. Pentru anul 2015 cota-parte de 100 % a soției a fost indicată în declarație.”.*

Astfel, dl. Grigoriev Aurel nu a declarat cota-parte în valoare de 100%, deținută de soția Grigoriev Gulnara, în capitalul social al SRL „Societatea Comercială STARGRIG”.

**La capitolul VI. ,,Datorii”**, dl. Grigoriev Aurel nu a declarat informații.

Conform informațiilor parvenite de la băncile licențiate în Republica Moldova, drept răspuns la demersul CNI nr. 03/759 din 29.03.2016, soții Grigoriev Aurel și Grigoriev Gulnara nu au beneficiat de credite pentru anul 2014.

Astfel, la acest capitol nu au fost stabilite divergențe.

Este de menționat că, în cadrul controlului, între veniturile realizate pe parcursul anului 2014 şi proprietatea dobîndită în aceeași perioadă, de persoanele indicate în preambulul declarației cu privire la venituri și proprietate pentru anul 2014 de către Grigoriev Aurel, nu a fost stabilită o diferență vădită.

Generalizînd cele menționate, se conchide că contrar prevederilor art. 4 și art. 5 ale Legii nr. 1264 din 19.07.2002, în declarația cu privire la venituri și proprietate pentru anul 2014, dl. Grigoriev Aurel nu a declarat :

 **1.**Autoturismul de model „Citroen Visa 17D”, aflat în proprietatea sa din 07.06.1999;

 **2.**6 conturi bancare, dintre care 1 cont salarial și 5 conturi cu rulajul nul pentru perioada de 01.01.2014-31.12.2014;

 **3.**Cota-parte în valoare de 100%, deținută de soția Grigoriev Gulnara, în capitalul social al SRL „Societatea Comercială STARGRIG”.

 Astfel, în limita informației și a documentelor disponibile, avînd în vedere explicațiile dlui Grigoriev Aurel, ţinînd cont de faptul că omisiunile admise în conținutul declarației depuse, în opinia Comisiei, nu au fost făcute cu rea-credință, totodată nefiind stabilită o diferență vădită între veniturile realizate pe parcursul anului 2014 și proprietatea dobândită în aceeași perioadă, se constată lipsa încălcării intenționate a regimului juridic al declarării veniturilor și proprietății pentru anul 2014 de către dl. Grigoriev Aurel.

 ***În conformitate cu prevederile pct. pct. 27, 28, 29 și 58 ale Regulamentului Comisiei Naţionale de Integritate, aprobat prin Legea nr.180 din 19.12.2011, Comisia,-***

 **DISPUNE:**

1.Clasarea cauzei în legătură cu lipsa încălcării intenționate a regimului juridic al declarării veniturilor și proprietății pentru anul 2014, de către dl. Grigoriev Aurel, procuror în Procuratura raionului Dondușeni ;

2.Comunicarea Actului de constatare dlui Grigoriev Aurel.

**Președintele Comisiei**

**Naționale de Integritate Anatolie DONCIU**